Muitos amorriadors son zonas claras de vechetación que fan más fácil cosirar os animals dende a distancia. Manimenos, os mesmos animals pueden tener diferents amorriadors en a partida de mont por a on se mueven, y fer-ne servir unos u es atros en función de variables como o tempero, a temperatura u a estación de l'anyada a on que sían, y pueden preferir puestos de solano quan fa fresca, u de mosquera t'acalorar quan a temperatura ye alta u fa bell orache.